এফ. স্কট ফিট‍্সজেরাল্ডের অভিযোজনা ও চিত্রায়ন

এফ. স্কট ফিট‍্সজেরাল্ড ছিলেন একজন মার্কিন লেখক যিনি তার উপন্যাস এবং ছোটগল্পের জন্য পরিচিত। তার কথাসাহিত্যে প্রায়শই জ্যাজ যুগের অবক্ষয় এবং আতিশয্য ফুটে উঠত। তার অনেক সাহিত্যকর্ম চলচ্চিত্র, টেলিভিশন পর্ব এবং নাট্য প্রযোজনায় রূপান্তরিত হয়েছে। যদিও তার জীবদ্দশায় বেশ কিছু কাজ রূপান্তরিত হয়েছিল, তবে তার মৃত্যুর পর অভিযোজনার সংখ্যা ব্যাপকভাবে বৃদ্ধি পায় এবং বেশ কিছু চলচ্চিত্র রূপান্তর উল্লেখযোগ্য সমালোচকদের প্রশংসা অর্জন করে।

ফিট‍্সজেরাল্ডের কাজের প্রাথমিক রূপান্তরগুলো ছিল হাস্যরসাত্মক ফ্ল্যাপার চলচ্চিত্র যেমন: *[[দ্য হাজব্যান্ড হান্টার]]* (১৯২০) এবং *[[দ্য অফ-শোর পাইরেট]]* (১৯২১)। তার বিখ্যাত উপন্যাস *[[দ্য গ্রেট গ্যাটসবি|দ্য গ্রেট গ্যাটসবির]]* উল্লেখযোগ্য চলচ্চিত্র রূপান্তরগুলোর মধ্যে রয়েছে ১৯৭৪ সালের একটি চলচ্চিত্র—যার চিত্রনাট্য লিখেছিলেন ফ্রান্সিস ফোর্ড কপোলা এবং এতে অভিনয় করেছিলেন রবার্ট রেডফোর্ড ও মিয়া ফারো—এবং ২০১৩ সালের একটি রূপান্তর যেখানে নামভূমিকায় অভিনয় করেছিলেন লিওনার্দো ডিক্যাপ্রিও। তার পরবর্তী উপন্যাস *[[দ্য লাস্ট টাইকুন]]* পরিচালক এলিয়া কাজান ১৯৭৬ সালে একটি চলচ্চিত্রে রূপান্তর করেন, যেখানে রবার্ট ডি নিরো এবং জ্যাক নিকোলসনসহ একঝাঁক তারকা অভিনয় করেছিলেন।

তার উপন্যাস এবং গল্পের রূপান্তরের বাইরে, ফিট‍্সজেরাল্ড নিজেও উপন্যাস এবং নাট্য প্রযোজনা সহ বিভিন্ন মাধ্যমে চিত্রায়িত হয়েছেন। চলচ্চিত্রে টম হিডেলস্টোন, জেরেমি আয়রন্স এবং গ্রেগরি পেকের মতো অভিনেতারা তার চিত্রায়ন করেছেন।

## অভিযোজনা
### ছোটগল্প

ফিট‍্সজেরাল্ডের গল্প এবং উপন্যাসগুলো বিভিন্ন মাধ্যমে বহুবার রূপান্তরিত হয়েছে। তার শুরুর দিকের ছোটগল্পগুলো হাস্যরসাত্মক ফ্ল্যাপার চলচ্চিত্রে রূপায়িত হয়েছিল, যেমন: *[[দ্য হাসব্যান্ড হান্টার]]* (১৯২০), *[[দ্য কোরাস গার্লস রোমান্স]]* (১৯২০) এবং *[[দ্য অফ-শোর পাইরেট]]* (১৯২১)। শেষোক্ত দুটি চলচ্চিত্রে অভিনয় করেছিলেন ভায়োলা ডানা। তার ছোটগল্প "বার্নিস ববস হার হেয়ার" ১৯৫১ সালে সিবিএস-এর *[[স্টারলাইট থিয়েটার (টিভি ধারাবাহিক)|স্টারলাইট থিয়েটারের]]* একটি পর্বে এবং ১৯৭৬ সালে পিবিএস-এর *[[দ্য আমেরিকান শর্ট স্টোরি|আমেরিকান শর্ট স্টোরির]]* একটি পর্বে রূপান্তরিত হয়, যেগুলোতে যথাক্রমে জুলি হ্যারিস এবং শেলি ডুভাল অভিনয় করেন। এছাড়াও তার ছোটগল্প "দ্য কিউরিয়াস কেস অব বেঞ্জামিন বাটনের" ওপর ভিত্তি করে ২০০৮ সালে একটি চলচ্চিত্র নির্মিত হয়।

### উপন্যাস
ফিট‍্সজেরাল্ডের প্রায় প্রতিটি উপন্যাসই রূপালী পর্দার জন্য রূপান্তরিত হয়েছে। তার দ্বিতীয় উপন্যাস *দ্য বিউটিফুল অ্যান্ড ড্যামড* ১৯২২ এবং ২০১০ সালে চলচ্চিত্রায়িত হয়। তার তৃতীয় উপন্যাস *দ্য গ্রেট গ্যাটসবি* গত এক শতাব্দী ধরে চলচ্চিত্র ও টেলিভিশনের জন্য অসংখ্যবার রূপান্তরিত হয়েছে, যার মধ্যে ১৯২৬, ১৯৪৯, ১৯৫৮, ১৯৭৪, ২০০০ এবং ২০১৩ সালের রূপান্তরগুলো উল্লেখযোগ্য। তার চতুর্থ উপন্যাস *টেন্ডার ইজ দ্য নাইট* ১৯৫৫ সালে সিবিএস টেলিভিশন পর্বে, ১৯৬২ সালে একই নামের চলচ্চিত্রে এবং ১৯৮৫ সালে একটি বিবিসি টেলিভিশন মিনি-সিরিজে রূপান্তরিত হয়। ১৯৭৬ সালে তার অসমাপ্ত পঞ্চম উপন্যাস *দ্য লাস্ট টাইকুন* চলচ্চিত্রে রূপান্তরিত হয়, যেখানে অভিনয় করেন রবার্ট ডি নিরো; এছাড়া ২০১৬ সালে এটি অ্যামাজন প্রাইমের একটি টেলিভিশন মিনি-সিরিজ হিসেবে রূপান্তরিত হয়।

## চিত্রায়ন

তার উপন্যাস এবং গল্পের রূপান্তরের বাইরেও, ফিট‍্সজেরাল্ড নিজে কয়েক ডজন বই, নাটক এবং চলচ্চিত্রে চিত্রায়িত হয়েছেন। তিনি বাড শুলবার্গের উপন্যাস *[[দ্য ডিসএনচ্যান্টেড|দ্য ডিসএনচ্যান্টেডের]]* (১৯৫০) সৃষ্টিকে অনুপ্রাণিত করেছিলেন, যা হলিউডের একজন শিক্ষানবিশ চিত্রনাট্যকারকে অনুসরণ করে তৈরি, যে একজন মদ্যপ ও কুস্বভাবী ঔপন্যাসিকের সাথে কাজ করছে। এটি পরবর্তীতে জেসন রবার্ডস অভিনীত একটি ব্রডওয়ে নাটকে রূপান্তরিত হয়। ফিট‍্সজেরাল্ড এবং তার স্ত্রী জেল্ডা সেয়ারের জীবন নিয়ে ২০০৫ সালে ফ্রাঙ্ক ওয়াইল্ডহর্ন একটি গীতিনাট্য রচনা করেন, যার নাম ছিল *[[ওয়েটিং ফর দ্য মুন (গীতিনাট্য)|ওয়েটিং ফর দ্য মুন]]*। লেখক হিসেবে তার অব্যাহত আবেদন এবং আন্তর্জাতিক খ্যাতির কারণে জাপানি তাকারাজুকা রেভ্যু ফিট‍্সজেরাল্ডের জীবন নিয়ে একটি গীতিনাট্য রূপান্তর তৈরি করে।

ফিট‍্সজেরাল্ডের জীবনের শেষ বছরগুলো এবং শিলা গ্রাহামের সাথে তার সম্পর্ক *[[বিলাভড ইনফিডেল|বিলাভড ইনফিডেলের]]* (১৯৫৯) ভিত্তি হিসেবে কাজ করেছিল, যা গ্রাহামের ১৯৫৮ সালের একই নামের স্মৃতিকথার ওপর ভিত্তি করে নির্মিত। চলচ্চিত্রটিতে মদ্যপ ফিট‍্সজেরাল্ডের (অভিনয়ে গ্রেগরি পেক) গ্রাহামের (অভিনয়ে ডেবোরা কার) সাথে প্রেম চলাকালীন নিজের সংযম বজায় রাখার সংগ্রামকে চিত্রিত করা হয়েছে। *[[লাস্ট কল (২০০২-এর চলচ্চিত্র)|লাস্ট কল]]* (২০০২) নামে অন্য একটি চলচ্চিত্রে ফিট‍্সজেরাল্ড (জেরেমি আয়রন্স) ও তার ব্যক্তিগত কার্যনির্বাহকের ফ্রান্সেস ক্রোল রিংয়ের (নেভ ক্যাম্পবেল) মধ্যকার সম্পর্ককে তুলে ধরা হয়েছে।

অন্যান্য চিত্রায়নের মধ্যে রয়েছে টেলিভিশন চলচ্চিত্র *[[জেল্ডা (চলচ্চিত্র)|জেল্ডা]]* (১৯৯৩, টিমোথি হাটন অভিনীত), *[[এফ. স্কট ফিট‍্সজেরাল্ড ইন হলিউড]]* (১৯৭৬, জেসন মিলার অভিনীত), এবং *[[এফ. স্কট ফিট‍্সজেরাল্ড অ্যান্ড 'দ্য লাস্ট অব দ্য বেলস'|দ্য লাস্ট অব দ্য বেলস]]* (১৯৭৪, রিচার্ড চেম্বারলেইন অভিনীত)। উডি অ্যালেনের ২০১১ সালের পূর্ণদৈর্ঘ্য চলচ্চিত্র *[[মিডনাইট ইন প্যারিস|মিডনাইট ইন প্যারিসে]]* ফিট‍্সজেরাল্ড এবং জেল্ডা হিসেবে টম হিডলস্টন এবং অ্যালিসন পিল অল্প সময়ের জন্য উপস্থিত হন। ২০১৫ সালের টেলিভিশন ধারাবাহিক *[[জেড: দ্য বিগিনিং অব এভরিথিং|জেড: দ্য বিগিনিং অব এভরিথিংয়ে]]* ডেভিড হফলিন এবং ক্রিস্টিনা রিচি ফিট‍্সজেরাল্ড দম্পতির চরিত্রে অভিনয় করেন। *[[জিনিয়াস (২০১৬-এর চলচ্চিত্র)|জিনিয়াস]]* (২০১৬) চলচ্চিত্রে গাই পিয়ার্স এবং ভ্যানেসা কার্বি এই দম্পতিকে চিত্রায়িত করেছেন।

## অভিযোজনার তালিকা
### চলচ্চিত্র

### স্বল্পদৈর্ঘ্য চলচ্চিত্র

### টেলিভিশন

## চিত্রায়নের তালিকা

## আরও দেখুন
* দ্য গ্রেট গ্যাটসবির অভিযোজনা

## তথ্যসূত্র
### উদ্ধৃতি

### উদ্ধৃত কর্ম

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

অভিযোজনা
বিষয়শ্রেণী:স্বল্পদৈর্ঘ্য কল্পকাহিনির উপর ভিত্তি করে নির্মিত কর্মের তালিকা
বিষয়শ্রেণী:সাহিত্যকর্মের উপর ভিত্তি করে নির্মিত টেলিভিশন ধারাবাহিকের তালিকা
বিষয়শ্রেণী:সাহিত্যকর্মের উপর ভিত্তি করে নির্মিত চলচ্চিত্রের তালিকা